### Resumé

I forlængelse af tidligere års fremrykninger på anlægsprojekter, fremsættes der nu ønsker om fremrykninger på specifikke anlægspuljer under Børne- og Familieudvalget.

### Sagsfremstilling

I 2020 besluttede regeringen ekstraordinært at sætte kommunerne fri af anlægsloftet for at kunne hjælpe danske virksomheder og arbejdspladser gennem Covid19-pandemien. Tanken var, at kommunerne kunne fremrykke investeringerne på anlægsområdet, hvilke skulle komme lokale virksomheder til gavn. Som konsekvens heraf skulle alle forvaltninger se på mulighederne for fremrykninger på anlægsområdet. Børne- og Familieudvalgets bidrag dengang blev fremrykninger på 11,8 mio. kr.
på udvalgets vedligeholdelsespuljer jf. sag 54 på Byrådets møde 22. april 2020. Derved var de øgede investeringer med til at holde "hjulene" i gang i en tid, hvor private reducerede deres anlægsinvesteringer. Konsekvensen blev, at puljerne på Børne- og Familieudvalgets område blev tømte året efter, hvilket har gjort det nødvendigt med en fremrykningssag hvert år siden.

I denne sag søges fremrykninger fra 2026 til 2025 på følgende puljer:

* Vedligeholdelsespuljer på Dagtilbud: 4 mio. kr.
* Vedligeholdelsespuljer på Skole: 11 mio. kr.
* Pavillonopsætning: 1,5 mio. kr.
* Arbejdsmiljø skole: 1,2 mio. kr.

For at undgå store overførsler vil udvalget i samme sag søge om udskydelse på puljen til faglokaler på skoleområdet. Puljen er på 17,8 mio. kr. og er fuld disponeret. Dog forventes alle pengene ikke at få afløb i 2025.

#####

##### **Høring**

Centralt budget har ingen bemærkninger af bevillingsmæssig karakter.

### Økonomi

![](data:image/jpeg;base64...)

##### **Opsummering af de økonomiske konsekvenser**

Der afsættes rådighedsbeløb på 13,7 mio. kr. og anlægsbevilling på samlet 17,7 mio. kr. i 2025. Finansieringen af rådighedsbeløb sker via fremrykning fra 2026 til 2025.

### Klima og resiliensvurdering

Ingen bemærkninger

### Sagens videre forløb

Sagen skal behandles i Økonomiudvalget og Byrådet.

### Historik

#### Børne- og ungedirektøren indstiller, den 3. april 2025, punkt 36:

at anlægsbudget flyttes mellem 2026 og 2025, som skitseret i sagen, samt

at de bevillingsmæssige konsekvenser, jf. bevillingsskema under afsnittet Økonomi, godkendes

#### Beslutning fra Børne- og Familieudvalget, den 3. april 2025, punkt 36:

Anbefalet.

#### Beslutning fra Økonomiudvalget, den 7. april 2025, punkt 93:

Anbefales.

### Beslutning

Godkendt.

Fraværende: Uffe Bruun.